Jarkwelts Monstre

## Monstrene fra Drømmenes Rige

I Jarkwelt kan man støde på mange forskellige kulturer og folkeslag, og forsøger man at finde ud af hvor ideer og traditioner stammer fra, får man ligeså mange forskellige svar som man kan finde personer at spørge. Der er dog bred enighed blandt alle Jarkwelts indbyggere om at monstre oprindeligt stammer fra Drømmenes Rige.

Hvor de mere "civiliserede" racer i Jarkwelt er fra er der ingen der med sikkerhed kan sige, selvom der er masser af bud, men at monstrene næsten alle som en på et eller andet tidspunkt er kommet ud af Drømmenes Rige er noget alle ved.

Hvad der gør, at Drømmenes Rige føder monstre af alle størrelser og slags, ved ingen. Måske findes der magiske portaler til andre verdener dybt inde i riget, eller måske er det Kæmpen - den enorme skikkelse, der hersker over Drømmenes Rige - der frembringer monstrene på sin bronzeambolt.
Forklaringer er der som sagt nok af, og jo længere ud i Jarkwelt man kommer jo mere fantasifulde bliver de. Til gengæld så betyder eksistensen af Drømmenes Rige, at Jarkwelt er en verden rig på monstre - nogle fredelige, nogle krigeriske, men alle sære og mystiske på hver deres facon. Nogle af disse monstre findes der kun en af - som Kæmpen - mens andre er mere talrige.

Her kan du læse om nogle af de mest kendte og mest sete monstre. Det her er monstre, som de fleste kender til og selvom det er de færreste der har set en Minotaur, og overlevet, så er Minotauren et kendt bedst, som både børn fra Kejserriget og unge Vikinger har hørt om. På samme måde er det med de andre monstre, der er nævnt her.
Det er langt fra de eneste monstre der findes, men det er nogle af de mest "almindelige" - hvis man da kan bruge et sådant ord om noget så usædvanligt som Jarkwelts monstre.

## Ild

En Minotaur er et brutalt best, der besidder råstyrken fra sin tyre-del og intelligensen fra sin menneskelige halvdel og denne kombination gør dem til legendariske krigere. Den eneste kendte svaghed de har er deres tendens til at gå amok når de bliver konfronteret med stærke røde farver- en taktik der ofte er blevet brugt til at lokke Minotaurer i en fælde.

**Element**: Ild
**Kendte styrker:** Høj intelligens, frygtindgydende brøl, fysisk råstyrke.
**Kendte svagheder:** Kan lokkes til at gå amok når de ser rødt.

De er mere fred- sommelige end de fleste monstre og man kan derfor møde gråskeæggede Bæstmænd der er flere hundrede år gamle. Disse gamle Bæstmænd er ofte i stand til at forme magien ved hjælp af deres vilje og frygtes for deres kontrol over Ildens kræfter.

**Element:** Ild
**Kendte styrker:** magiske evner, erfaring med andre racer.
**Kendte svagheder:** fysisk svagere end mange andre monstre.

## Vand

Deres enkelte øje siges at kunne se bedre end andre racers to og deres godmodige an- sigter dækker over sind, der er så meget i kontakt med deres element-Vand- at de kan forme det med viljens kraft.

**Element:** Vand
**Kendte styrker:** Magiske evner, organiserede.
**Kendte svagheder:** Usikre på landjorden, bange for mørke.

Når en Flue først har udset sig et mål så forfølger den det på samme måde som sine insekt-fæller og hverken smerte, ord eller håb kan få den til at standse.

**Element:** Vand
**Kendte styrker:** Immunitet overfor magi, ubojelig vilje, dødbringende bid.
**Kendte svagheder:** Ensporethed, dårligt syn.